LidanRubinov/Halacha-QA huggingface dataset:
שאלה: מענק על עבודה מועדפת: חייל משוחרר שעובד בעבודה מועדפת ומציג תלושים של חצי שנה מקבל מענק. עבדתי רק חלק מהזמן אבל יש לי את התלושים על כל החצי שנה (יש לציין שהמענק לא ניתן על העבודה מעשה ידיך אלא רק על העובדה שעבדת בעבודה המסויימת), האם ניתן לקבל את המענק?
תשובה: הטבות של עבודה מועדפת מגיעות רק למי שבאמת עבד שישה חודשים. לכן, אם באמת עבדת והתלושים שלך הם אמתיים ומגיעים לך על פי החוק אתה יכול להגיש אותם ולקבל את המענק. אך אם לא עבדת בחלק מהחודשים והתלושים האלה לא אמיתיים, אסור להגיש אותם למרות שהם רשומים על שמך. הרב אריאל איגרא
שאלה: קלף של ספר תורה: נמצא במחסן ביתי קלף של ספר תורה אמיתי אשר מוסגר בתור תמונה במסגרת עץ וזכוכית. האם מותר לתלותו בבית או בבית הכנסתאו שאולי יש להוציאו מהמיסגרת ולגנוז?
תשובה: כבודו של ס"ת פסול או קלף ממנו -בגניזה. בבית יש חשש נוסף של פגיעה בקדושת התורה, אם נמצאים לידה בלבוש לא צנוע.
שאלה: ת שכר עבודה: נתבקשתי לעבוד והיה סיכום בעל פה עם המעסיק לשכר העבודה. בסיום העבודה המעביד מתכחש ומסרב לשלם. הוא רואה את עצמו כבן תורה. האם יש מקום לקחת אותו לדין תורה?
תשובה: לפי מה שאתה מתאר, ודאי שחובה על מעסיקך לשלם על עבודתך. במידה והוא מסרב לשלם כדאי לגשת לדין תורה. הרב ישראל גנץ
שאלה: קבלת שבת מוקדמת בחג: שבת שאחרי שבועות. א. האם אפשר לקבל שבת מוקדם מנחה קודם פלג ערבית קודם שקיעה? ב. מי שמקבל שבת מוקדם ע"י קבלה בפה ולא ע"י ערבית. האם במקרה כזה אפשר יהיה להכין דברים לכבוד שבת (לשים על הפלטה וכד ) או שחייבים לחכות לצאת הכוכבים?
תשובה: א. מותר, כי זה לא שמסלקים את יו"ט מוקדם אלא שמוסיפים קדושה. ב. אסור היות וכבר קיבל שבת, אבל מותר לומר למי שעוד לא קיבל שבת לעשות לו מלאכות היות ולאחר מותר.
שאלה: בימבה  במלון בים המלח: 1) אם אנחנו מתארחים בשבת במלון בים המלח, והמלון רחוק מהים, האם מותר לקחת טרמפ על ה בימבה של המלון? זה מעין אוטו כזה פתוח שיש נהג ערבי שנוסע לים ובחזרה כל חצי שעה. 2) אם התשובה ל1 היא כן, האם מותר לנסוע עליו במידה וכל הנוסעים הם יהודיים (הנהג ערבי)? לפי מה שידוע לי הוא ממילא נוסע כל חצי שעה לא משנה אם יש לו 2 נוסעים או 10. 3) אם התשובה מקודם היא כן, אם מותר להגיד לנהג שימתין לעוד מישהו? אבקש לענות תשובה בהקדם.
תשובה: אין היתר לנסוע ברכב בשבת, גם אם הוא נהוג ע"י גוי, אפילו בחו"ל במקום שרוב רובם של הנוסעים הם גויים, ק"ו בארץ שרוב הנוסעים הם יהודים. כמו"כ אסור לרחוץ בים בשבת.
שאלה: גיור של תינוקת במשפחה שלא שומרת מצוות: אחת שהתגיירה ביחד עם אמה כשהיתה תינוקת ולא שמרו ולא שומרים תורה ומצוות, האם זה נקרא גיור כהלכה?
תשובה: בעקרון, גיור ללא קבלת מצוות אינו גיור. צריך לברר בביה"ד שגייר מה היו שיקוליו, ייתכן שהיו נתונים נוספים.
שאלה: גרושה בהיריון: גרושה (וגיורת) שהיתה עם גבר ללא נישואין והרתה לו, האם מותר לה לחזור לבעלה הראשון?
תשובה: מותר ואף מצווה על האדם להחזיר גרושתו, אך אם התקדשה לאחר אסור לו לחזור אליה (אהע"ז, סימן י' סעיף א'). במקרה שלנו האשה לא התקדשה לאחר אלא חיה איתו ללא נישואין ולכן יהיה מותר לה לחזור לבעלה הראשון. הרב יהודה מעטוף
שאלה: מי צריך לשאול, את הרב: אנחנו נשואים כמה שנים. תמיד ישנו מתח סביב מי ישאל את הרב שאלות בהלכות נידה. לאשתי ברור שאני צריך לשאול כל דבר ולעיתים אני לא רוצה לשאול. לפעמים מאד לא נעים לי לשאול את הרב שזמין לשאול או שבכלל אני לא רוצה לשאול כזו שאלה. זה מאד מכעיס את אשתי והיא לא מוכנה לקבל את זה שאני מתבייש לשאול. אבל מצד שני, היא לא מוכנה לשאול. האם היא צודקת או שגם לי יש הצדקה לא לשאול כאשר לא נעים לי. אם היא רוצה שנהיה מותרים, אז שתשאל היא. למה דווקא עלי מוטלת המשימה הזו? האם ישנה התייחסות בהלכה לנושא זה, על מי מבני הזוג מוטלת החובה לשאול את השאלות בנושא זה.
תשובה: אין אני ואתה בזוגיות, זו בעייתך כמו בעייתה. אך ייתכן שלאישה לא נעים לשאול גבר ולכן היא מעדיפה שאתה תשאל. מומלץ לכם לקבל יעוץ מבעל מקצוע בתקשורת בין-זוגית.
שאלה: הופעה עם בת: אני לומד פסנתר בקונסרברטוריון ואני למדתי יצירה יחד עם בת. כדי לנגן את היצירה אנו מנגנים יחד על אותו פסנתר. בסוף השנה יש קונצרט עם כל הקונסרברטוריון, הורים ותלמידים. האם מותר לנו להופיע יחד ולנגן את היצירה בקונצרט?
תשובה: זה לא הידור מצווה אבל אין פה פגיעה ממש בגדרי הצניעות, שכן לא מדובר בשירה יחד אלא רק בהפעלת כלי. לכתחילה היה ראוי שלא לעשות כך, אבל כיון שלא נראה שאכפת למוסד אז לא נראה לי לאסור זאת בדיעבד.
שאלה: לימוד תורה עם חברותא: אני תלמיד כיתה ט בישיבה תיכונית בירושלים. במהלך השנה למדתי בחברותא ר ערב עם בחור פחות "חזק" אולם להערכתי בהיותי חברותא של הבחור הנ"ל מנעתי ממנו חלקית ביטול-תורה. אני מתלבט האם לבחור בשנה הבאה חברותא יותר "חזקה בלימוד" או להמשיך יחד עם החברותא הנ"ל ובכך אולי אמנע ממנו ביטול תורה ואגרום לו ללמוד יותר טוב. אם הרב יוכל לייעץ לי כיצד לבחור. על ההשקעה ותשומת הלב
תשובה: שאלתך קשה כי שני הדברים חשובים, לעזור לאחר ללמוד תורה וכן להתקדם בלימוד שלך. אומנם נראה לי שאע"פ שיש ערך גדול לסייע לאחרים בלימוד תורה, ולגרום להם ללמוד תורה ולהבין דברי תורה, אבל גם ללימוד העצמי שלך יש ערך גדול, וההתפתחות שלך בתורה חשובה לא פחות מהעזרה שלך לאחרים. ולכן לאחר ששנה אחת תרמתה לעזרה לאחר נראה לי שמוטב שבשנה הבאה תבחר חברותא ברמה שלך שתוכל איתו לעלות במעלות הלימוד. כמובן שאם תוכל בזמנים אחרים לסייע בעידוד או בהסבר ולימוד - ודאי שתבורך על כך, אבל חשוב שתשקיע גם בלימוד התורה שלך.
שאלה: להוסיף "ואת זרעי" בברכת המזון בזמן הריון: כאשר בברכת המזון אומרים "הרחמן הוא יברך אותי ואת אשתי", האם אפשר (או אולי צריך) להוסיף "ואת זרעי" כאשר אשתי בהריון אך עדיין אין לנו ילדים? ידוע לי שיש מנהגים בהם מתייחסים לעובר כאדם, למשל בכפרות ובמחצית השקל. אשמח לקבל תשובה מפורטת.
תשובה: אתה יכול להוסיף, גם עובר זקוק לרחמים ולברכה.
שאלה: ברכת המזון לאחר קיצור קיבה: 1. לפני זמן מה עשיתי ניתוח קיצור קיבה המכונה טבעת. בניתוח שמים טבעת בשליש העליון בערך של הקיבה, ומה שנוצר: א. שהקיבה כאילו נהית יותר קטנה. ב. האוכל יורד לאט לאט לתוך הקיבה הגדולה וכך נשאר הרגשת שובע הרבה זמן. הבעיה היא שכאשר אוכלים קצת מהר מידי האוכל "נתקע" ותוך רגע רצים להקיא. שאלתי לגבי ברכת המזון האם זה נחשב אכילה מרגע הבליעה או בגלל שהאוכל יוצא במהירות בלי שנכנס אפילו לקיבה אי אפשר לברך (והאם יש חילוק בין ברכה"מ שהיא דאו לבין על המחיה)? 2. מים מגולים שהיו בנטלה, ואין לי מושג מי מלא אותם ואיזה שימוש נעשה בהם, האם ניתן ליטול בהם ידים?
תשובה: 1. אם אתה אוכל ושבע מהאוכל צריך לברך ברכת המזון. 2. אם יש סבירות שהקודם לך מילא את הנטלה לבאים אחריו אפשר להתשמש בהם לנטילת ידים אך אם אין ידוע כלל מי מילא אותם עדיף להשתמש במים אחרים.
שאלה: להתפלל עם קעקוע: עכשיו ימי הקיץ החמים שלנו ויש לי בעיה להסתובב עם מכנסים ארוכים. אני מסתובב עם מכנסי 3 4 וסנדלים רוב ימי השבוע ושעות היום. יש לי קעקוע ברגל. האם אפשאר להתפלל ככה או שבגלל המראית אני לא יכול להתפלל ככה?
תשובה: הקעקוע אסור מהתורה אך מי שכבר התקעקע רשאי להתפלל עם הקעקוע. אך בציבור ראוי להסיר את הקעקוע, מומלץ להסיר את הקעקוע.
שאלה: נגיעה באשתו במצבים שונים: לכבוד הרב רציתי לשאול כמה שאלות: 1. האם מותר לבעל ספרדי לגעת באשתו נידה במקום שיש פיקוח נפש (שהרי להרבי פוסקים שו"ע בסימן קצ"ה פסק כהרמב"ם הסובר שזה יחשב כאביזריהו דעריות). 2. נגיעה בין בעל ואשתו ( בזמן שהם מותרים) לא של חיבה, האם מותרת בציבור (כגון: לתת לה יד לעבור מכשול מסויים)? מדובר במציאות שאם תתאמץ מאוד תסתדר לבד. 3. הנקה בציבור כאשר האשה מכסה עצמה, האם יש בזה חוסר צניעות?
תשובה: א. לכתחילה אין לגעת באשתו נידה אפ' כשהיא חולה, אלא ישכור אחות שתסיע לה, ובמקום שיש ממש פיקוח נפש אם לא יסייע לה באופן מיידי מותר, עיין בספר טהרת הבית של הרב עובדיה ח"ב (עמ' מו). ב. בכל מציאות שהאשה יכולה להסתדר לבד עדיף לא לגעת בה בציבור, ואם סיוע זה חשוב לה מותר. ג. כשהתינוק בוכה וזקוק לאכילה ואין דרך אחרת אלא להניק בציבור באופן שמכסה עצמה מותר.
שאלה: הסמכת רבנים בחו  ל: "בחוץ לארץ אין הרב ראשי לסמוך את תלמידו" (רמב ם הל סנהדרין, ד,ד) מה ההשלכות של עניין זה בימינו? זה אומר שרב שהוסמך בחו ל, הוא נקרא רב? זה אומר שישנה בעיה בהקמת אוניברסיטה להסמכת רבנים?
תשובה: בימינו אין שום השלכה, כי הסמיכה שנהגה אז לא נוהגת בימינו ואין לנו בכלל רבנים סמוכים. הרמב"ם כותב שהציבור שיושב בארץ יש לו בפוטניצאל את היכולת לחדש את הסמיכה, כמו שהיה בזמן הבית יוסף שחכמי צפת הסמיכו את רבם המהר"י בירב והוא סמך עוד חמישה זקנים וביניהם מרן הבית יוסף והאלשיך הקדוש. יוצא איפוא שהסמיכה הזאת אינה רלוונטית עוד כיום.
שאלה: כהן חובש צבאי: כידוע, לכהן אסור להיטמא למת. האם מותר לכהן ללכת לקורס חובשים בצבא או בקורס אזרחי (אם יש הבדל בכלל)? האם מותר לו להיות חובש בפועל (האם יש הבדל בין חובש קרבי לחובש תאג"ד או חובש במרפאה)?
תשובה: מותר להיות חובש משום פיקוח נפש. בזמן הלימודים יש להימנע מליטמא למת בטומאת אוהל. אפשר להתאמן על אינם בני ברית - שאינם מטמאים באוהל, אך להיזהר לא לגעת בגופות.
שאלה: כלב שליקק יין: מה הדין אם כלבי ליקק כמות גדולה של יין באחד היקבים המפורסמים ולכן תקן מחמיר של משרד הבריאות דורש לזרוק את כל היין. האם עלי לשלם או שמא זה נחשב היזק שאינו ניכר ואני פטור? אם אפשר, נא לתת מקור לתשובה.
תשובה: נראה שהמקרה שאתה מתאר מוגדר מבחינה הלכתית "היזק שאינו ניכר", הנזק ביין לא גלוי ורק בגלל הוראות משרד הבריאות היין נפסל. אמנם יש פה מספר ספיקות: א. הגמרא בגיטין (נג.) מביאה מספר מקרים של היזק שאינו ניכר ובכולם הנזק הוא הלכתי בלבד, כמו מטמא פירות של חבירו, מנסך וכד', ובמקרה שלך היה אפשר להגדיר שהרוק של הכלב הוא דבר ממשי שנתערב ביין ואע"פ שבעין רגילה לא רואים את הנזק, א"א לקבוע שאינו ניכר. ב. מנחת שלמה (חלק א' סימן פח') מביא מחלוקת ראשונים האם נזק שבשעת הנזק עצמו הוא ניכר ואח"כ הוא לא ניכר נחשב היזק שאינו ניכר או לא, ולשיטת חלק מהראשונים אם בשעת הנזק רואים שהחפץ ניזק, כגון: שראו אותו מכניס כף חלבית לבשר וכד', באופן זה ההיזק נחשב ניכר וחייב. ובמקרה שלך, מי שרואה כלב מלקק יין מבין מיד שהיין נפגם ולכן צ"ע אם זה נזק ניכר. ג. המזיק גם יכול לטעון שהוא לא הזיק כלום כי היין הוא אותו יין ורק בגלל משרד הבריאות הערך שלו ירד וזה "בעיה של הניזק שהוא הולך על פי משרד הבריאות", ולכן זה כלל לא נזק. להלכה נראה, שמידי ספק לא יצאנו לכן אי אפשר לחייב אותך על נזק זה, כפסק השלחן ערוך (בסימן שפ"ה) שכל נזק שאינו ניכר אם עשה במזיד חייב ואם עשה בשוגג פטור, ונזקי בהמה מוגדרים לכל הפחות כשוגג. לגבי חיוב לצאת ידי שמים כתבו הפוסקים שאין חיוב לצאת ידי שמים בנזקי בהמה כי כל נזקי ממון הם חידוש ואין לך בהם אלא מה שחייבה תורה. הרב אריאל איגרא
שאלה: שמירת נגיעה במצבים שונים: אני שומרת נגיעה ורציתי לדעת, אם בבית ספר יש בנים שנותנים מכה בכוונה בגב (ואמרתי להם שאני שומרת נגיעה אך לשווא הם לא מבינים), האם זה נקרא חילול שמירת הנגיעה? האם מותר לחבק אבא או סבא?
תשובה: מותר ומצווה לחבק אבא או סבא. נגיעה שאת לא רוצה ומישהו בא לנגוע בך כנגד רצונך לא נחשב שאת עוברת על איסור נגיעה. את ממשיכה לשמור. ורק האחרים הם הממשיכים לעבור איסור.
שאלה: בית מזוזה מפימו: לאור אי הידיעה של הרכב חומר הפימו (האם יש בו מרכיבים מבע"ח טמאים?) - האם ניתן להתקין בבית בית מזוזה העשוי מפימו?
תשובה: ראי בספרי באהלה של תורה ח"ב סי' יג.
שאלה: גניזת פסוקים עם היסטוריה איסלמית: לאחרונה הדפסתי בטעות דברי קודש על חומר היסטורי העוסק באסלאם. מדברי הקודש הדפסתי פרק תהילים. אני לא יודעת אם צריך לגנוז את הדף שעל צד אחד שלו מופיעים פסוקים ומהצד השני היסטוריה אסלאמית.
תשובה: תעטפי בתוך ניילונים ותגנזי כך.
שאלה: איסור לישה בסחיטת לימון לתוך סוכר: בספרי ההלכה מתירים בסחיטת לימון לתוך סוכר בשבת. מדוע אין בזה איסור משום לישה, הרי נוצרת בלילה משני המרכיבים?
תשובה: לגבי לישה: כשסוחט על לימון זה לא נקרא שנוצרת בלילה אלא הסוכר נמס. הוא לא בא לדבק על רק להטעים את הסוכר. יש דיון בפוסקים לגבי סחיטה בלימון על מים: לפי שיטת מרן המחבר אין בכך בעיה. המשנה ברורה אסר סחיטת לימון למים וסובר שיש לזה גדר של משקה (רק מדרבנן, כי מהתורה אין גדר משקה למי פירות חוץ מיין ושמן). אבל ה"אגלי-טל" (מחכמי גדולי אשכנז) חולק ואומר שכיוון שלא שותים את מיץ הלימון כמות שהוא, אלא נחשב רק כתיבול, וכמו שמותר לסחוט לימון לתוך סלט או לתוך סוכר או כל דבר גושי, כך מותר למים כי זה כמו לחתוך פלח לימון, משום שאינו ניכר שיש פה משקה כשסוחט לתבל על דבר אחר, וזה נקרא בלשון ח "אוכלא דאיפרט".
שאלה: נגינה בבית הכנסת שלא בתפילה: אני זוכר שראיתי איפה שהוא שאסור להכניס חליל ועוגב לבית הכנסת, אך איני יודע אם הכוונה לחליל של ימינו. שאלתי היא מה הדין לגבי הכנסת כלי נגינה לבית הכנסת. (אני לא שואל לגבי נגינה בזמן התפילה!) 1. האם יש הבדל בסוג הכלי, כגון קלרינט וכינור מותר וחליל ועוגב אסור? 2. ראיתי פעם שעשו הכנסת ספר תורה בבית הכנסת וניגנה שם תזמורת וכן בשמחת בית השואבה, האם מותר? 3. האם מותר לי באופן פרטי לנגן ניגוני קדושה המעלים ומרוממים את נפשי כגון בתיקון חצות, בבית הכנסת בתנאי שלא מפריע לאיש? אם כן, האם זה משנה באיזה כלי? אשמח אם הרב יכתוב לי מקורות לעניין, ואם יש צדדים להתיר, (אני חושב שנגינה בבית הכנסת תרומם אותי בעבודת ה.)
תשובה: בגלל הרפורמים, שחיקו את סגנון התפילה בכנסיה הנוצרית והכניסו עוגב לביהכנ"ס, נוהגים להימנע מתפילה המלווה בכלי נגינה. לעומת זה מותר ללוות שמחה וריקודים שאינם חלק מהתפילה ע"י כלי נגינה.
שאלה: ביעור פירות שביעית היום: הרב עמיחי השיב, כי מי ששכח לבער פירות שביעית יכול עתה להסתמך על הרב טיקוצ נסקי. ההיתר הוא לכאורה רק למי שנאנס, האם שכחה חשיב אונס?
תשובה: לשון הרב טיקוצ'ינסקי (ספר השמיטה עמ' מו, פ"ט סעי' י) הוא: "ואם לא בערם מסבת אונס, או שלא ידע שכבר הגיע זמן הביעור - כשנודע לו יפקירם ולא נאסרו". בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הגעתי לתפילה מאוחר וספר באוטו: אם הגעתי מאוחר לתפילה והציבור נמצא לפני קריאת שמע של שחרית, כיצד עלי לנהוג? כמו כן יש לי שאלה נוספת מה נהוג להניח באוטו? ספר תהילים וכד.
תשובה: אם יש לך מנין אחר שבו תוכל להתחיל להתפלל מההתחלה עדיף, ואם לא אז תתחיל מיוצר כך שבחזרה תוכל לעמוד לתפילת לחש עם הציבור.
שאלה: השעיית עובד על פי ההלכה: מה עמדת ההלכה לגבי השעיית עובד? אני עובד באבטחה והתחיל אצלנו נוהל חדש שמי שמאחר למשמרת בכעשר דקות אינו מבצע את אותה משמרת. על פי בדיקה בחוקי העבודה זה נקרא השעייה לא חוקית מאחר ואינה עומדת בכללי המוחקק לגבי השעייה. ברצוני לדעת מה עמדת ההלכה בנושא בכלל ובנדון בפרט. אשמח לקבל מקורות לעיון.
תשובה: הנוהל להעניש עובד שאיחר למשמרת על ידי כך שלא יוכל יעבוד באותה משמרת הוא אינו חוקי לפי חוק העבודה הנוהג במדינת ישראל. כל בית עסק במדינה נפתח ומקבל על עצמו להתנהל על פי החוק ומתוך כוונה להישמע לחוק הנהוג ולנהוג לפי הכללים המקובלים, ויודע היטב שאם ינהג שלא כחוק הוא צפוי לתביעה בבית משפט. נוהל מעין זה שנאמר לכם אינו חוקי ואסור למעביד להנהיגו, והיות ויודע המעביד שכן המצב ושהוא צפוי לתביעה, הוא אינו חל כלל ונחשב פטומי מילי בעלמא. למעשה, אם אכן איחרת והישעו אותך שלא כחוק, מותר לך לתבוע אותם ולקבל מה שמגיע לך בהתאם לחוק. (יש לכתחילה לתבוע בבית דין אא"כ ברור לעין כל שלא יסכימו כלל לבוא שאז מותר לתבוע ישירות בבית משפט ערכאות) אך יש לציין שכל זה מן הדין, אולם מבחינה פרקטית יש לקחת בחשבון שיתכן שאין זה כדאי היות והמעביד עלול לפטר אותך עקב התביעה ואז אתה עלול לאבד ח"ו את מקום העבודה. הרב ניר אביב
שאלה: דיבור בעת קשירת ציצית: האם מותר לדבר בעת קשירת הציצית? האם מותר גם דיבורי חול?
תשובה: הרגע הקובע בקשירת הציציות זה הקשירה של הקשר הראשון. כל השאר זה תוספת, בזמן זה, כל עוד לא מסיחים את הדעת לגמרי זה ר.
שאלה: הטלת ציצית באפודת סדרנים: האם אפודת סדרנים כאלה שרשום "סדרן" מאחורה, הפתוחה בשני צידה ויש לה ארבע כנפות, חייבת בציצית?
תשובה: אינני מכיר בדיוק את המציאות של הבגד, אם יביאו לפני אוכל לבדוק, כי צריך שיהיו 2 כנפות מקדימה ושנים מאחורה. בכל אופן אפשר לעגל פינה אחת ולפטור את הבעיה.
שאלה: מזוזה לפרגולה: אני גר בקרוואן ויש לי פרגולה לכל אורך הקראוון, 12 מ על 3 מ. הפרגולה מקורה. הפרגולה מוקפת בגדר דקוראטיבית בגובה חצי מטר (בערך) מסביב, ומעליה הפרגולה פתוחה מכל הצדדים למעט שכל כמה מטרים יוצאות קורות תומכות כלפי מעלה אשר תומכות בגג הפרגולה. א- האם יש צורך במזוזה? ב- ואם יש צורך מה לגבי פגעי מזג האוויר? לצורך העניין אני ספרדי
תשובה: אין צורך במזוזה לפרגולה כיון שאינו מקום המיועד למגורים.
שאלה: ברכת הנהנין לגוי: 1) האם על פי ההלכה גוי צריך לברך לפני האכילה? 2) האם לפי זה יהיה מותר לתת לגוי משהו לאכול (שלא כמו ביהודי שעדיין אינו שומר מצות משום לפני עוור)?
תשובה: גוי אינו צריך לברך, ואין בזה "לפני עיוור" בגוי.
שאלה: החלפת שטחים תמורת שטחים: אומרים שכבוד רה"מ עומד להציע הסכם על בסיס החלפת שטחים תמורת שטחים אחרים. בטח יבאו השואלים וישאלו מה ההבדל בין זה למה ששלמה המלך עשה, ולמה לא? האם אסור הדבר באופן מוחלט? האם אין בזה גם איסור של ויתור על שטחי ארצינו הקדושה?
תשובה: השאלה היא שאלה נכונה מאוד. קודם כל עלינו לדעת שעל פי שיטתו של הרמב"ן יש מצווה "שלא נעזבנה ביד האומות או לשממה" (כך הוא כותב בשכחת העשין, מצוות עשה ד'), ושם כותב הרמב"ן שיש לנו מצווה לנחול את הארץ, ליישבה ולהחיל ריבונות של עם ישראל עליה. ביחס לשאלה על החלפת שטחים, אם כן איך נתן שלמה המלך לחירום מלך צור 20 עיר בצפון הגליל, שאלה זו נשאלת ע"י הרלב"ג, האברבנאל והמלבי"ם. אומר מה שכותב המלבי"ם כי מלבד היותו פרשן הוא גם מהפוסקים. בגלל הקושי שאסור להפקיע ריבונות שארץ ישראל ולתיתה לגויים הוא מסביר שאין הכוונה שהוא מסר את השלטון בצפון הגליל לחירום מלך צור אלא שבתור מלך שיש לו את הרשות לגבות מיסים מאותו איזור הוא העביר זכות זו לחירם מלך צור, וזה שימש כקיזוז עבור חומרי הגלם שהלה סיפק לו לבניית בית המקדש. וכן כותב האברבנאל. בקיצור, אסור להסגיר שלטון על חלקים מארץ ישראל. הרמב"ן אומר שיש חיוב מלחמה על ארץ ישראל, והמושג של מלחמה הוא חיוב שמוטל על ציבור. חוץ משמשון הגיבור, אין דבר כזה שאדם בתור פרט ינהל מלחמה. אנו צריכים לגאול את הארץ ולהחזיקה ברשותנו, אפילו אם הגויים מאיימים במלחמה חייב הציבור לספוג את המלחמה ולעמוד בתוקף. ברצוני להזכיר מה שהיה לפני למעלה מ-70 שנה, כשהועלתה שאלת נושא החלוקה של ארץ ישראל ונציגי הישוב היו צריכים לחתום ולהסכים שמה שעם ישראל יקבל בארץ ישראל יהיה רק מעין מיטת סדום, ואז עמדה על הפרק השאלה אם בכלל תקום מדינה. הרב חרל"פ זצ"ל כתב באגרת שתקצץ היד שחותמת שאנו נוותר, ולמרות שע"י כן נשיג איזה חלק בארץ אבל נמצא שאתה מודה כביכול שחלק מהארץ מחוץ. ואם לא נזכה בגלל כך למדינה, אז "לא איכשר דרא". אבל זה לא אומר שמותר לנו להשלים על כך שאנחנו מוותרים על חלק מארץ ישראל וזו השקפת תורתנו הקדושה. אין לי ספק שאם כולם היו הולכים בדרכה של תורתנו היה הקב"ה מסייע לנו, וגם אומות העולם היתה רשעותם נחלשת. לכן אסור לנו לעשות כל מיני התחכמויות על ויתור על זכותנו על ארץ ישראל כולה. אני רוצה לספר מה שראיתי בספר "לנתיבות ישראל" שכתב הרצי"ה קוק.שבשנת תר"צ האנגלים באו לדרוש מנציגי הישוב שיוותרו על זכות התפילה שהיתה לעם ישראל על יד הכותל המערבי. באותה תקופה היה שם בערך עשרים מטר על חמישה, וזה מה שהפריע אז למחבלים! שבאים יהודים להתפלל שם ולתנות את הקינות בתשעה באב. והם איימו שאם נציגי הישוב לא יסכימו יהיו התנכליות, יהיו פוגרומים. המצב אז היה שעוד לא היתה לנו משטרה יהודית ולא שירותי ביטחון יהודים ולא צבא יהודי. הרב קוק ענה על המקום (אם אני מצטט נכונה): "שאנו לא נשיג את שלומנו ובטחוננו בויתור על זכותנו האלוקית על שריד בבית מקדשנו", ואני אומר את אותו משפט עכשיו בשינוי קל: "שאנו לא נשיג את שלומנו ובטחוננו בויתור על זכותנו האלוקית על חלקי ארצנו". אנו צריכים לעמוד בתוקף ואין דבר כזה שאנו משלימים מצידנו על הסגרת איזשהו שטח לידי גויים.
שאלה: תקלה בעת תיקון מחשב: יש לי חבר שמזמין אותי לפעמים לתקן לו (בחינם) תקלות במחשב. יש לציין שאני לא טכנאי מחשבים מוסמך וציינתי בפניו שאני לא מוסמך לכך, לפני כחודשיים תיקנתי לו תקלה שהייתה לו בהצלחה (היה חסר דרייבר לכרטיס קול)-כמובן בלי ת לפני כשבועיים הוא הזמין אותי פעם נוספת לביתו (בחינם) להפעיל לו איזה משחק, גיליתי שיש בעיה בדרייברים של הכרטיס מסך, לכן רציתי להתקין חדשים ולכן ביטלתי את השימוש בהם והפעלתי מחדש את המחשב במצב בטוח-ע"מ שאוכל להתקין דרייברים חדשים. פתאום גיליתי שהמצב הבטוח אינו עובד ככל וכלל (כנראה תקלה במערכת ההפעלה), ובהפעלה רגילה המחשב עולה אך לא רואים כלום במסך (כי ביטלתי את הדרייברים הישנים), ולכן לא היתה לי אפשרות לתקן את התקלה. אמרתי לו שינסה להביא לי דיסק של מערכת ההפעלה או שאני אנסה להשיג וכך אוכל לפתור לו את התקלה. אחרי יומיים הוא אמר שנמאס לו לחכות והוא לקח את המחשב לתיקון במעבדה, ניסיתי להגיד לו שאני אסדר לו את זה.אך הוא לא היה מוכן להקשיב. לאחר התיקון הם דרשו ממנו 400 שקלים והוא דרש ממני להשתתף בעלות התיקון. כאמור, - התקלה שהייתה במחשב (בעיה במערכת הההפעלה) אינה קשורה כלל וכלל לפעולות שביצעתי (היתה קיימת לפני), אבל היא התעוררה כתוצאה מהן-שהרי הבעיה לא היתה מתעוררת ללא הפעולה שביצעתי. -הייתי מוכן לתקן לו את הבעיה בחינם אך הוא לא היה מוכן לחכות. -הוא לקח את המחשב לתיקון בלי לשאול אותי. -אני עבדתי בחינם. האם אני חייב בת חלק מהנזק? (סליחה על האריכות,רציתי לדייק בפרטים כדי שלא תיפול טעות בדין)
תשובה: לפי מה שאתה מתאר אתה פטור מלשלם מהסיבות להלן: 1. אין במעשיך פשיעה או נזק. 2. לא שייך כאן הדין של אומן שהטעה את חבירו לעשות מעשה שגרם לו נזק משום שהודעת לו שאינך מוסמך לכך. 3. לאדם שיש מערכת הפעלה חוקית אמור להיות דיסק מערכת הפעלה שהיה מונע את כל הנזק. 4. טענתו שאינו מוכן להמתין יומיים אינה קבילה (יש לכך ראיות אך לא כאן המקום להאריך בהן). בכל אופן צריך לשמוע את טענות שני הצדדים כדי להכריע. הרב ישראל גנץ
שאלה: מזגן שטרחו למענו בשבת: אני חי במשפחה לא דתית, הם לא שומרים שבת. לפני כשנה ההורים שלי רכשו מזגנים לדירה וחלק מן העבודות הם עשו בשבת. אם אני זוכר נכון זה היה העברת תעלות או חשמל או משהו כזה אבל בטוח בזכרוני שהם עשו משהו בשבת לצורך זה. האם מותר להשתמש במזגן?
תשובה: כן. זה לא אוסר לעולם את השימוש במזגן. יש להניח שהם לא עשו זאת במזיד אלא בשוגג כי חושבים שאין הבדל בין שבת ליום חול. על רוב הציבור שמחללים שבת יש ללמד זכות ששוגגים, ומלאכה שנעשית בשוגג אינה נאסרת לעולם.
שאלה: תשובה על עוון חמור: נכשלתי בעוון חמור של הסתכלות במראות אסורות. אני מקווה שלא אכשל שוב. האם ישנה תשובה מיוחדת על עוון זה?
תשובה: הדבר הראשון שאתה צריך לעשות הוא להתרחק מכל מצב שעלול לגרום לנפילה נוספת. והדבר השני להרבות בהסתכלויות של מצוה, ללמוד יותר תורה ולמלא את הלב באהבת תורה ומצוות,שלא יהיה מקום פנוי בלב להבלים.
שאלה: תפילות בבית: רציתי לשאול מס שאלות 1.אם אני מתפלל בבית ומניח בבית תפילין,מהו סדר התפילות שצריך לומר מרגע שמתעוררים? 2.אני מוסיף בתפילה בהנחת תפילין לאחר "ארבע פרשיות ותפילת העמידה",פיטום הקטורת,פרשת העקדה,נשמת כל חי,פרשת המן,האם זה נכון לעשות כך? 3.האם יש תפילה חזקה ובדוקה לפרנסה?
תשובה: 1. לעניין סדר התפילות זה לא משנה היכן מתפללים, אלא יש לנהוג על פי הסדר שמובא בסידורים. 2. אין רע בכל אשר אתה מתפלל ומוסיף - אשריך. אולם חשוב תמיד לדעת מה חובה ומה תוספת. וגם בזה יש מדרגות שונות. מה שנוהגים בבית הכנסת שלך לומר כל הציבור זה יותר חובה, ומה שאתה מחליט על דעתך להוסיף זו תוספת שזכותך בזה גדולה, אולם אינה חובה. 3. ברכת השנים בשמונה עשרה היא תפילת הפרנסה. בנוסף מודפס בסידורים תפילה לאומרה בשמע קולנו  אם כי יתכן וטוב יותר לאמר אותה באלוקי נצור, כמו כן אמירת פרשת המן מוחזקת כמועילה לפרנסה.
שאלה: כפרה על חילול ה : איזו כפרה יש על חילול ה?
תשובה: חילול השם הוא החטא החמור ביותר. הרמב"ם בהלכות תשובה בסוף פרק א' (ע"פ הגמרא ביומא) כותב שיש 4 חילוקי כפרה. 1) ביטל מצוות עשה - למשל שלא הניח תפילין או לא קרא קריאת שמע באותו יום, אז אם התעורר בתשובה ואמר וידוי "חטאתי, עויתי, פשעתי", אז מיד מתכפר לו. 2) אם עבר על מצוות לא תעשה - למשל התגלח בתער או אכל אוכל לא כשר, אז צריך תשובה וגם יום כיפור. 3) אם עבר על איסורי כריתות - למשל חילל שבת או אכל חלב ודם או נכשל בעריות, אז כדי שיתכפר לו צריך תשובה, יום הכיפור ויסורים שיכפרו לו. 4) אם עבר על חילול השם, שהיא לא דווקא שעבר עבירה אלא כל התנהגות שמתפרשת בעיני הרואים כזלזול בתורה, אפילו אם עבר את כל השלבים - לא מתכפר לו עד יום מותו. אבל אם חוזר בתשובה, באו עליו יסורים ועבר יום הכיפורים ונפטר, אז יש הוא בן עולם הבא. כמו שקראנו בשבת שהמעפילים לא הועילה להם תשובה, שהרי אמרו "הננו ועלינו". אלא מסביר הרמב"ן שהבכי שבכו בחטא המרגלים היה חילול השם, שה' מנהיגם ונושא אותם על כנפי נשרים והם אומרים "אנחנו אבודים, לא נוכל לעלות", ולכן לא הועילה תשובה. אבל הם יעברו את כל שלבי התשובה יתכפר לעובר על חילול השם במותו, כלומר שאינו מקבל עונש בעולם הנשמות. כי חילול השם היא העבירה הכי חמורה ואינה מתכפרת בעולם הזה.
שאלה: כורסא חשמלית בשבת: בעלי קנה כורסא חשמלית מתכווננת. האם אפשר לשבת עליה בשבת (כשהיא במצב קבוע, כמובן) או שהיא אסורה מחמת מוקצה? אם היא מוקצה, האם היא נשארת כזאת אם ננתק את חוט החשמל?
תשובה: אינה מוקצה ואין בעיה לשבת. עדיף להוציא מהחשמל אם יש בעיה שע"י הנענוע וכדומה יזרום או יפעיל חשמל.
שאלה: ברכה מסנדק בברית מילה: ראיתי בכמה מקומות שהציבור נוהג לגשת לסנדק לאחר הברית ולבקש ממנו ברכה. גם באתר שלכם, ראיתי רבנים שמתייחסים למנהג זה כדבר ברור. בספר של הרב ויסברג "אוצר הברית" המנהג כלל לא מוזכר, גם בחוגי החסידים המנהג לא מוכר. ואודה לכב אם יבאת את תוקפו ואת מקורו (אם יש כזה).
תשובה: זהו מנהג שמקובל אצל הספרדים ולא אצל האשכנזים.
שאלה: צבע אדום בכובע: האם האיסור ללבוש אדום כולל גם כובע בצבע אדום?
תשובה: אם הוא מושך תשומת לב מיוחדת, אין ללובשו.
שאלה: עץ לימון שהיה בשק במשך שנים: רכשתי עץ לימון בוגר (בן כ-10 שנים) מאדם ירא שמים. העץ נעקר מהאדמה לפני יותר מ-4 שנים הוכנס לשק עם האדמה שלו ושהה במשתלה בשק. העץ הגיע לגנתי והורד ע"י מנוף. אני הוצאתי את השק ונטעתי את העץ באדמה. העץ נותן פרי למעלה מ-6 שנים. האם אני יכול לאכול מידית מהפירות ללא חשש?
תשובה: אם השק במשתלה עמד על הקרקע, הרי שהוא נחשב כמחובר ואפשר להמשיך לספור לו שנות ערלה. אולם אם לא עמד על הקרקע, אלא משטח בטון וכדו', צריך לספור שנות ערלה. כמו כן, השק צריך שיהיו בו נקבים אולם אם הוא מפלסטיק אטום וכדו', צריך למנות שנות ערלה חדשות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הזזת תשמישי קדושה על ידי העוזרת: בביתי אנו מעסיקים עוזרת שאינה דוברת עברית, ואני חושבת שהיא גויה. כחלק מעבודתה היא נוגעת ומזיזה כל מיני תשמישי קדושה ספרים תמונות וכדומה. האם יש בכך דבר אסור שגויה תיגע בדברים כאלו?
תשובה: לא. זה אומנם לא הידור אבל אין בכך בעיה. חשוב להקפיד שלא תיגע ביין.
שאלה: זקן באוטובוס מול אישה הרה: אני בהריון, האם אני צריכה לפנות את מקומי לזקן באוטובוס?
תשובה: אם קשה לך את פטורה מלקום.
שאלה: נשמה בעובר: אני בהריון לאל, ומאוד מעניין אותי לדעת מתי נכנסת הנשמה בעובר, האם זה מיד בעת ההפרייה או בשלב מאוחר יותר, האם העובר חושב?
תשובה: ח נתנו כמה זמנים שונים לגבי כניסת הנשמה לגוף. הגמרא מדברת על יום העיבור, יום ה40 אחרי העיבור והמשנה אפילו מדברת על זה שהנפש נכנסת בזמן הלידה.
שאלה: מזוזה בשגרירות זרה: האם יהודי אזרח ישראל שעובד באופן קבוע בשגרירות של מדינה זרה בארץ חייב לקבוע מזוזה במשרדו? אם השגרירות מעדיפה שלא, האם הוא צריך להציע קביעת מזוזה בכניסה לשגרירות או בכניסה לבניין שבו השגרירות ממוקמת?
תשובה: אם המקום בבעלות או שכירות נוכרית אין מקום למזוזה, גויים פטורים ממצוות התורה.